Arvo Pärdi Keskuse raamatukogu tuum on Arvo ja Nora Pärdi isiklik raamatukogu, kuhu kuulub umbes 2000 raamatut, peamiselt muusikast, kunstist ja teoloogiast. Kõige rohkem leidub nende seas õigeusu teoloogiat ja vaimsust käsitlevat kirjandust, mis on olnud helilooja oluliseks inspiratsiooniallikaks.
#000000
Sellele lisandub järk-järgult muusikaajaloolist, muusikateaduslikku, biograafilist ja teoloogilist kirjandust. Raamatukogu täieneb ka keskuse külaliste ja Arvo Pärdi loomingu austajate kingitud teostega.
#000001
Raamatukogu koondab ka võimalikult täielikku kogu teaduslikke ja populaarteaduslikke käsitlusi Arvo Pärdi heliloomingust. Siit leiab kõigi Arvo Pärdi heliteoste kehtivad trükipartituurid – teoste viimased, parandatud noodiväljaanded, mis on aluseks järgmistele esitustele.
#000002
Raamatute kõrval pakume edaspidi võimalust kuulata ja vaadata ka heli- ja videosalvestisi. Lisaks on muusikakogus suur hulk Arvo Pärdi loometeel temaga kokku puutunud heliloojate ja interpreetide heliplaate.
#000003
Meie kogud on kirjeldatud e-kataloogis ESTER. Raamatukogu on üles ehitatud avakoguna, mis tähendab, et enamikku raamatuid on lugejatel võimalik avariiulitel ise silmitseda ja lehitseda. Eraldi tuleb tellida vaid kõige väärtuslikumaid ja haruldasemaid raamatuid.
#000004
Kogud on riiulitele paigutatud universaalse kümnendliigituse (UDK) alusel, raamatute lihtsamaks leidmiseks soovitame enne tutvuda raamatukogu teejuhiga.
#000005
Arvo Pärdi Keskuse raamatukogu teavikuid saab kasutada vaid kohapeal, koju raamatuid ega heliplaate ei laenutata. Kui teil pole võimalik raamatukogu külastamiseks Laulasmaale tulla, võib raamatuid lugemiseks tellida meie koostööpartneri Eesti Rahvusraamatukogu lugemissaalidesse.
#000006
küsida nõu raamatukogu ja arhiivi kasutamisel;
tutvuda arhiivimaterjalidega Arvo Pärdi infosüsteemi APIS kaudu (alates aprillist 2019);
kuulata muusikat ja vaadata videosalvestisi (alates aprillist 2019).
#000008
tellida infootsingu koolitust üksikisikutele või rühmadele.
#000009
Arhiivi dokumentide juurepääs ja kasutamise kord
Algkoolile ja lasteaia vanemale rühmale
#000010
Arhiivi dokumentide juurepääs ja kasutamise kord
#000011
Algkoolile ja lasteaia vanemale rühmale
#000012
Laste turvalisus Arvo Pärdi Keskuses
#000013
Uudiskiri toob teieni Arvo Pärdi ja temanimelise keskusega seotud uudised ja sündmused.
#000014